RO Jurnalul Oficial al Uniunii Europene L 35/1

REGULAMENTUL (UE) NR. 87/2014 AL COMISIEI

din 31 ianuarie 2014

de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de acetamiprid, butralin, clorotoluron, daminozid, izoproturon, picoxistrobin, pirimetanil și trinexapac din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),

întrucât:

(1) Limitele maxime pentru reziduurile (LMR) de acetamiprid, daminozid, izoproturon, picoxistrobin și pirimetanil au fost stabilite în anexa II și în partea B din anexa III la Regulamentul (CE) nr. 396/2005. Pentru butralin, clorotoluron și trinexapac, LMR-urile au fost stabilite în partea A din anexa III la regulamentul respectiv.

(2) Pentru acetaprimid, Autoritatea Europeană pentru Siguranța Alimentară, denumită în continuare „autoritatea”, a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (2). Regulamentul (UE) nr. 500/2013 din 30 mai 2013 (3) a introdus unele modificări la LMR-urile existente pentru această substanță. Ținând seama de aceste modificări și luând în considerare recomandările din avizul motivat al autorității, este adecvată reducerea LMR-urilor pentru citrice, fetică, salată, rucolă, frunze și lăstari de Brassica spp. De asemenea, este adecvat să se păstreze actualele LMR-uri pentru anumite produse și să se mărească LMR-urile pentru anghinare. Autoritatea a concluzionat că, în ceea ce privește LMR-urile pentru caise, piersici, porcine (carnea, grăsimea, ficatul și rinichii), bovine (carnea, grăsimea, ficatul și rinichii), ovine (carnea, grăsimea, ficatul și rinichii), caprine (carnea, grăsimea, ficatul și rinichii), păsări de crescătorie (carnea, grăsimea și ficatul), precum și pentru lapte și ouă, unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(3) Pentru butralin, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (4). Neincluderea substanței butralin în anexa I la Directiva 91/414/CEE este prevăzută în Decizia 2008/819/CE a Comisiei (5), iar statele membre au fost autorizate să acorde o perioadă de grație care expiră cel târziu la 20 aprilie 2010. Toate autorizațiile existente pentru produsele de protecție a plantelor care conțin butralin au fost revocate. În conformitate cu articolul 17 din Regulamentul (CE) nr. 396/2005, coroborat cu articolul 14 alineatul (1) litera (a), LMR-urile stabilite pentru substanțele active respective în anexele II și III ar trebui, prin urmare, eliminate. Aceasta nu ar trebui să se aplice CXL-urilor pe baza utilizărilor în țări terțe, cu condiția ca aceste CXL-uri să fie acceptabile din punctul de vedere al siguranței consumatorilor. Aceasta nu ar trebui să se aplice nici în cazurile în care LMR-urile au fost stabilite în mod specific ca toleranță la importuri.

(4) Pentru clorotoluron, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1). Autoritatea a recomandat menținerea LMR-urilor existente pentru anumite produse. Aceasta a concluzionat că, în ceea ce privește LMR pentru mere, pere, cereale, bovine (carnea, grăsimea, ficatul și rinichii), ovine (carnea, grăsimea, ficatul și rinichii) și caprine (carnea, grăsimea, ficatul și rinichii), unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(5) Pentru daminozid, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005. Autoritatea a propus modificarea definiției reziduului. Toate autorizațiile existente pentru produsele de protecție a plantelor care conțin daminozid sunt limitate la culturi necomestibile. Prin urmare, este adecvat să se stabilească LMR-urile la limita specifică de determinare.

(6) Pentru izoproturon, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (6). Autoritatea a recomandat menținerea LMR-urilor existente pentru anumite produse. Aceasta a concluzionat că, în ceea ce privește LMR-urile pentru ceapa de tuns, cimbru, bovine (carnea, grăsimea, ficatul și rinichii), ovine (carnea, grăsimea, ficatul și rinichii) și caprine (carnea, grăsimea, ficatul și rinichii), unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(7) Pentru picoxistrobin, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Aceasta a recomandat reducerea LMR-urilor pentru bovine (carnea, grăsimea, ficatul și rinichii), ovine (carnea, grăsimea, ficatul și rinichii), caprine (carnea, grăsimea, ficatul și rinichii) și lapte. Autoritatea a recomandat menținerea LMR-urilor existente pentru secară și grâu și creșterea LMR-urilor pentru orz și ovăz. Aceasta a concluzionat că, în ceea ce privește LMR-urile pentru semințe de rapiță, unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(8) Pentru pirimetanil, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (8). Autoritatea a propus modificarea definiției reziduului. Aceasta a recomandat reducerea LMR-urilor pentru citrice, prune, castraveți, castraveții cornișon și dovlecei. Autoritatea a recomandat menținerea LMR-urilor existente pentru anumite produse și creșterea LMR-urilor pentru semințoase, caise, cireșe, ceapă verde, frunze și lăstari de Brassica spp., plante aromatice, fasole (proaspătă, cu păstăi). Aceasta a concluzionat că, în ceea ce privește LMR-urile pentru cereale, porcine (carnea, grăsimea, ficatul și rinichii), bovine (carnea, grăsimea, ficatul și rinichii), ovine (carnea, grăsimea, ficatul și rinichii), caprine (carnea, grăsimea, ficatul și rinichii) și lapte, unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(9) Pentru trinexapac, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (9). Autoritatea a propus modificarea definiției reziduului. Aceasta a recomandat reducerea LMR-urilor pentru porcine (carnea, grăsimea și ficatul), bovine (carnea, grăsimea și ficatul), ovine (carnea, grăsimea și ficatul), caprine (carnea, grăsimea și ficatul), păsări de crescătorie (carnea, grăsimea și ficatul), ouă și lapte. Acesta a recomandat menținerea LMR-urilor existente pentru semințe de rapiță, cereale și rinichii de porcine, bovine, ovine și caprine. Autoritatea a concluzionat că, în ceea ce privește LMR-urile pentru fasolea uscată și boabele de mac, unele informații erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.

(10) În ceea ce privește produsele pentru care nu au fost raportate autorizații sau toleranțe la import relevante la nivelul Uniunii Europene și pentru care nu există o LMR în Codex, autoritatea a concluzionat că era necesară o analiză suplimentară din partea responsabililor cu gestionarea riscurilor. Luând în considerare cunoștințele științifice și tehnice actuale, ar trebui stabilite LMR-uri pentru aceste produse la limita specifică de determinare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.

(11) Pe baza avizelor motivate ale autorității și ținând seama de factorii relevanți pentru subiectul în cauză, modificările corespunzătoare ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(12) Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.

(13) Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse legal înainte de modificarea LMR-urilor și pentru care informațiile arată că se menține un nivel înalt al protecției consumatorilor.

(14) Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.

(15) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTUL REGULAMENT:

Articolul 1

Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2

Regulamentul (CE) nr. 396/2005, astfel cum era formulat înainte de modificările aduse prin prezentul regulament, continuă să se aplice produselor care au fost produse în mod legal înainte de 25 august 2014.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Regulamentul se aplică de la 25 august 2014.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 31 ianuarie 2014. Pentru Comisie Președintele José Manuel BARROSO

(1) JO L 70, 16.3.2005, p. 1.

(2) Autoritatea Europeană pentru Siguranța Alimentară; Review of the existing maximum residue levels (MRLs) for acetamiprid, according to Article 12 of Regulation (EC) No 396/2005. [Reexaminarea limitelor maxime existente pentru reziduurile de acetamiprid, în conformitate cu articolul 12 din Regulamentul (CE) nr. 396/2005]. EFSA Journal 2011; 9(7):2328. [p. 59.].

(3) JO L 151, 4.6.2013, p. 1.

(4) Autoritatea Europeană pentru Siguranța Alimentară; Reasoned opinion on the review of the existing maximum residue levels (MRLs) for butralin, according to Article 12 of Regulation (EC) No 396/2005. [Aviz motivat privind reexaminarea limitelor maxime existente pentru reziduurile de butralin, în conformitate cu articolul 12 din Regulamentul (CE) nr. 396/2005]. EFSA Journal 2012; 10(4):2651. [p. 21.].

(5) JO L 285, 29.10.2008, p. 15.

(6) Autoritatea Europeană pentru Siguranța Alimentară; Review of the existing maximum residue levels (MRLs) for isoproturon, according to Article 12 of Regulation (EC) No 396/2005.[Reexaminarea limitelor maxime existente pentru reziduurile de izoproturon, în conformitate cu articolul 12 din Regulamentul (CE) nr. 396/2005]. EFSA Journal 2011; 9(12):2453. [p. 30.].

(7) Autoritatea Europeană pentru Siguranța Alimentară; Review of the existing maximum residue levels (MRLs) for picoxystrobin, according to Article 12 of Regulation (EC) No 396/2005.[Reexaminarea limitelor maxime existente pentru reziduurile de pixostrobin, în conformitate cu articolul 12 din Regulamentul (CE) nr. 396/2005]. EFSA Journal 2011; 9(12):2488. [p. 35.].

(8) Autoritatea Europeană pentru Siguranța Alimentară; Review of the existing maximum residue levels (MRLs) for pyrimethanil, according to Article 12 of Regulation (EC) No 396/2005.[Reexaminarea limitelor maxime existente pentru reziduurile de pirimetanil, în conformitate cu articolul 12 din Regulamentul (CE) nr. 396/2005]. EFSA Journal 2011; 9(11):2454. [p. 65.].

(9) Autoritatea Europeană pentru Siguranța Alimentară; Review of the existing maximum residue levels (MRLs) for trinexapac, according to Article 12 of Regulation (EC) No 396/2005.[Reexaminarea limitelor maxime existente pentru reziduurile de trinexapac, în conformitate cu articolul 12 din Regulamentul (CE) nr. 396/2005]. EFSA Journal 2012; 10(1):2511. [p. 38.].